
ОБЩИНА ЗЛАТАРИЦА, ОБЛАСТ ВЕЛИКО ТЪРНОВО
5090 град Златарица, улица „Стефан Попстоянов” №22

Централа: 0615 / 3 54 20; 0877205654; факс: 0615 / 3 54 78;

e-mail: ob_zlatarica@mail.bg; www.zlataritsa.net
З А П О В Е Д 

№ РД -12-188 /09.03.2020 г.   

На основание чл.44, ал.1, т.1, т.2 и ал.2 от Закона за местното самоуправление и местната администрация, чл. 63, ал. 4 от Закона за здравето, съгласно  Заповед № РД 01-117/08.03.2020 г. на Министъра на здравеопазването
Н А Р Е Ж Д А М:
1. Да се въведе засилен дезинфекционен режим във всички общодостъпни места на територията на Община Златарица.
2.  Всички физически и юридически лица да оказват съдействие и помощ на здравните служители и на органите, свързани с дейността по овладяване на епидемиологичната обстановка.

3.  Всички училища, детски градини и административни сгради на територията на община Златарица да въведат незабавно пропускателен филтър, снабден с необходимите съоръжения и дезинфектанти и да се засили дезинфекцията минимум 4 пъти дневно. 

4.  Да се преустановят всички масови мероприятия, вкл. спортни и културни (читалища, салони, фитнес-зали и други), в които се събират много хора на закрито) на територията на община Златарица

5. Всички пенсионерски клубове на територията на община Златарица да преустановят дейността си за неопределен срок.

     Настоящата заповед да се сведе за сведение и изпълнение на отговорните институции. Срок неопределен. 

Заповедта да се публикува на електронната страница на Община Златарица, както и да се разгласи чрез всички средства за масово осведомяване.

МИХАИЛ ГАНЕВ : /П/
Кмет на община Златарица
